תקנות החומרים המסוכנים (שימוש בתכשירים ליד מבנים)

{{ח:התחלה}}
{{ח:כותרת|תקנות החומרים המסוכנים (שימוש בתכשירים ליד מבנים), התשס״ה–2005}}

{{ח:פתיח-התחלה}}
{{ח:תיבה|ק״ת תשס״ה, 610|תקנות החומרים המסוכנים (שימוש בתכשירים ליד מבנים)|https://olaw.org.il/takanot/takanot-6380.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכות השר לאיכות הסביבה לפי {{ח:חיצוני|חוק החומרים המסוכנים#סעיף 10|סעיפים 10(3)}}, {{ח:חיצוני|חוק החומרים המסוכנים#סעיף 12|12}} {{ח:חיצוני|חוק החומרים המסוכנים#סעיף 17|ו־17}} {{ח:חיצוני|חוק החומרים המסוכנים|לחוק החומרים המסוכנים, התשנ״ג–1993}} (להלן – החוק), ולפי {{ח:חיצוני|חוק למניעת מפגעים#סעיף 7|סעיפים 7}} {{ח:חיצוני|חוק למניעת מפגעים#סעיף 18|ו־18}} {{ח:חיצוני|חוק למניעת מפגעים|לחוק למניעת מפגעים, התשכ״א–1961}}, לאחר התייעצות עם שר הבריאות ועם שר התעשיה המסחר והתעסוקה לפי {{ח:חיצוני|חוק החומרים המסוכנים#סעיף 13|סעיף 13 לחוק}}, ובתוקף סמכות שר החקלאות ופיתוח הכפר לפי {{ח:חיצוני|חוק הגנת הצומח#סעיף 7|סעיף 7}} {{ח:חיצוני|חוק הגנת הצומח|לחוק הגנת הצומח, התשט״ז–1956}}, ולפי {{ח:חיצוני|פקודת מחלות בעלי חיים#סעיף 22|סעיף 22}} {{ח:חיצוני|פקודת מחלות בעלי חיים|לפקודת מחלות בעלי חיים [נוסח חדש], התשמ״ה–1985}}, לאחר התייעצות עם הוועדה המייעצת לפי {{ח:חיצוני|חוק הגנת הצומח#סעיף 9|סעיף 9 לחוק הגנת הצומח, התשט״ז–1956}}, ובאישור ועדת הפנים ואיכות הסביבה של הכנסת לפי {{ח:חיצוני|חוק העונשין#סעיף 2|סעיף 21א(א) לחוק־יסוד: הכנסת}} {{ח:חיצוני|חוק העונשין#סעיף 2|וסעיף 2(ב) לחוק העונשין, התשל״ז–1977}}, אנו מתקינים תקנות אלה:
{{ח:סוגר}}
{{ח:מפריד}}

{{ח:סעיף|1|הגדרות}}
{{ח:ת}} בתקנות אלה –
{{ח:ת|סוג=הגדרה}} ”בית צמיחה“ – בית גידול או מבנה המיועד לגידול צמחים שקירותיו ותקרתו עשויים חומרים שאינם רשת;
{{ח:ת|סוג=הגדרה}} ”דרגת רעילות“ – כמשמעותה {{ח:חיצוני|תקנות הגנת הצומח (הסדר יבוא ומכירה של תכשירים כימיים)#סעיף 5|בתקנה 5(א) לתקנות הגנת הצומח (הסדר יבוא ומכירה של תכשירים כימיים), התשנ״ה–1994}} (להלן – תקנות תכשירים כימיים);
{{ח:ת|סוג=הגדרה}} ”לול“ – מיתקן המשמש לגידול עופות, לרבות מבנה לאידוי ביצים, מבנה עזר ומדגריה להדגרת ביצים;
{{ח:ת|סוג=הגדרה}} ”מבנה עזר“ – כהגדרתו {{ח:חיצוני|תקנות מחלות בעלי-חיים (הקמה והפעלה של משקי טיפוח, הפצה, רביה וגידול של עופות)|בתקנות מחלות בעלי־חיים (הקמה והפעלה של משקי טיפוח, הפצה, רביה וגידול של עופות), התשמ״א–1981}};
{{ח:ת|סוג=הגדרה}} ”מבנה“ – מבנה המאוכלס בבני אדם בעת שימוש בתכשיר, לרבות אוהל;
{{ח:ת|סוג=הגדרה}} ”מיתקן ריסוס“ – מיתקן לפיזור תכשירים;
{{ח:ת|סוג=הגדרה}} ”מפעיל“ – אחד מאלה:
{{ח:תתת|(1)}} המשתמש בתכשיר;
{{ח:תתת|(2)}} המזמין את ביצוע השימוש בתכשיר;
{{ח:תתת|(3)}} המשתמש או המזמין ביצוע שימוש בפורמלין בלול;
{{ח:ת|סוג=הגדרה}} ”פורמלין“ – חומר מקבוצת האלדהידים הנוזלים כאמור {{ח:חיצוני|חוק החומרים המסוכנים#תוספת 2|בתוספת השניה לחוק}};
{{ח:ת|סוג=הגדרה}} ”שטח“ – שטח פתוח המיועד לשימוש בתכשיר והנמצא במרחק של עד מאה מטרים ממבנה;
{{ח:ת|סוג=הגדרה}} ”שימוש“ – יישום של תכשיר בכל דרך שהיא, ובכלל זה בדרך של פיזור, ריסוס או התזה;
{{ח:ת|סוג=הגדרה}} ”תווית“ – תווית אריזה של תכשיר כמשמעותה {{ח:חיצוני|תקנות הגנת הצומח (הסדר יבוא ומכירה של תכשירים כימיים)#סעיף 5|בתקנה 5 לתקנות תכשירים כימיים}};
{{ח:ת|סוג=הגדרה}} ”תכשיר“ – כהגדרתו {{ח:חיצוני|תקנות הגנת הצומח (הסדר יבוא ומכירה של תכשירים כימיים)|בתקנות תכשירים כימיים}}.

{{ח:סעיף|2|שימוש בתכשיר בשטח}}
{{ח:תת|(א)}} לא ישתמש אדם בתכשיר בשטח אלא בהתאם לכתוב בתווית ובתנאי שמהירות הרוח אינה קטנה מ־5 קילומטרים לשעה; קטנה מהירות הרוח, יופסק השימוש בתכשיר עד לקיום תנאי רוח מתאימים.
{{ח:תת|(ב)}} אם לא צוין אחרת בתווית, השימוש בתכשיר שדרגת רעילותו היא I או II, יבוצע במרחק שלא יפחת מ־50 מטרים ממבנה, וכאשר הרוח נושבת לכיוון המבנה – במרחק שלא יפחת מ־100 מטרים.

{{ח:סעיף|3|שילוט}}
{{ח:תת|(א)}} לפני שימוש בתכשיר שדרגת רעילותו היא I או II, יציב המפעיל שלטי אזהרה בצורה, בנוסח, בגודל ובמקום כאמור {{ח:פנימי|תוספת|בתוספת}}.
{{ח:תת|(ב)}} לפני שימוש בפורמלין בלול, יציב המפעיל שלט אזהרה בצורה, בנוסח, בגודל ובמקום כאמור {{ח:פנימי|תוספת|בתוספת}}.
{{ח:תת|(ג)}} לא יוסר שלט אזהרה אלא בחלוף הזמן לכניסה מחדש (REENTRY), המצוין בתווית, ולגבי שימוש בפורמלין בלול – שלושה ימים לאחר השימוש.

{{ח:סעיף|4|שימוש בתכשיר בבית צמיחה}}
{{ח:תת|(א)}} שימוש בתכשיר בבית צמיחה יבוצע רק כאשר כל פתחי בית הצמיחה סגורים ותקרתו וקירותיו שלמים.
{{ח:תת|(ב)}} שימוש בתכשיר בבית צמיחה שלא מתקיים בו האמור בתקנת משנה (א),יראו אותו כשימוש בתכשיר בשטח.

{{ח:סעיף|5|שטיפת מיתקן ריסוס}}
{{ח:ת}} שטיפת מיתקן ריסוס תיעשה בהתאם {{ח:חיצוני|תקנות המים (מניעת זיהום מים) (שטיפת מיתקני ריסוס)|לתקנות המים (מניעת זיהום מים) (שטיפת מיתקני ריסוס), התשנ״א–1991}}.

{{ח:סעיף|6|שימוש בתכשיר מסוג פורמלין}}
{{ח:תת|(א)}} לא ישתמש אדם בפורמלין אלא בהתקיים אלה:
{{ח:תתת|(1)}} יש בידו או בידי התאגיד שהוא עובד בעבורו או מטעמו היתר רעלים כמשמעותו {{ח:חיצוני|חוק החומרים המסוכנים|בחוק}};
{{ח:תתת|(2)}} הוא בדק לפני השימוש בפורמלין את תקינות מערכת אספקת המים ומערכת ההשקיה במקום השימוש.
{{ח:תת|(ב)}} בלי לגרוע מכלליות האמור בתקנת משנה (א), השימוש בפורמלין בתוך לול יבוצע רק בהתקיים כל אלה:
{{ח:תתת|(1)}} הלול נמצא במרחק של חמישים מטרים לפחות ממבנה;
{{ח:תתת|(2)}} הלול אטום מפני פליטות פורמלין לסביבה;
{{ח:תתת|(3)}} כמות הפורמלין לשימוש אינה עולה על מאה ליטרים לדונם של לול;
{{ח:תתת|(4)}} השימוש בפורמלין יהיה בתוך הלול בלבד, ולא בשטחי המעטפת שמחוץ ללול;
{{ח:תתת|(5)}} בלול שאינו מבנה לאידוי ביצים, יבוצע השימוש בפורמלין על ידי שני מפעילים לפחות.

{{ח:סעיף|7|עונשין}}
{{ח:ת}} העובר על הוראה מהוראות תקנות אלה, דינו – מאסר שישה חודשים או קנס כאמור {{ח:חיצוני|חוק העונשין#סעיף 61|בסעיף 61(א)(1) לחוק העונשין, התשל״ז–1977}}.

{{ח:סעיף|8|שמירת דינים}}
{{ח:ת}} תקנות אלה באות להוסיף על הוראות כל דין בענין שימוש בתכשירים ולא לגרוע מהן.

{{ח:סעיף|9|תחילה}}
{{ח:ת}} תחילתן של תקנות אלה שלושה חודשים מיום פרסומן.

{{ח:קטע2|תוספת|תוספת}}
{{ח:קטע4||{{ח:הערה|({{ח:פנימי|סעיף 3|תקנה 3(א) ו־(ב)}})}}}}

{{ח:סעיף*|1||עוגן=תוספת פרט 1}}
{{ח:ת}} שלט אזהרה יהיה בצורה ובנוסח כלהלן:
{{ח:ת}}

{{מוגדל|{{מוגדל|סכנה}} {{ש}} רעל מסוכן לבני אדם ולבעלי חיים {{ש}} [שם התכשיר] {{ש}} [מועד השימוש בתכשיר]}}

{{ח:סעיף*|2||עוגן=תוספת פרט 2}}
{{ח:ת}} שלט אזהרה בשטח יהיה כאמור {{ח:פנימי|תוספת פרט 1|בפרט 1}}, בגודל של 30 × 50 סנטימטרים לפחות, עשוי חומר עמיד למים ורוח, כתוב בצבע אדום על רקע לבן, כשאותיות המילה ”סכנה“ הן בגודל של 8 סנטימטרים לפחות, והוא יוצג במקום הנראה לעין ובגובה של מטר אחד לפחות מעל פני הקרקע; שלטי האזהרה יוצבו בשטח במרחק שלא יעלה על מאה מטרים אחד מהשני.

{{ח:סעיף*|3||עוגן=תוספת פרט 3}}
{{ח:ת}} שלט אזהרה בלול ובבית צמיחה, יהיה כאמור {{ח:פנימי|תוספת פרט 1|בפרט 1}}, בגודל 30 × 20 סנטימטרים לפחות, עשוי חומר עמיד למים ורוח, כתוב בצבע אדום על רקע לבן, כשאותיות המילה ”סכנה“ הן בגודל של 4 סנטימטרים לפחות והוא יוצג במקום הנראה לעין.

{{ח:חתימות|ח׳ באדר א׳ התשס״ה (17 בפברואר 2005)}}
* '''ישראל כ״ץ'''
שר החקלאות ופיתוח הכפר
* '''שלום שמחון'''
השר לאיכות הסביבה
{{ח:סוגר}}
{{ח:סוף}}
[[קטגוריה:בוט חוקים]]